Иван Пейчев
Любовта ни не беше…

chitanka.info

Любовта ни не беше

любов.

Любовта ни, тя беше

раздяла.

Ние просто си тръгнахме,

имаше два пътя.

Ние просто си тръгнахме

и това беше просто

раздяла.

Двата пътя, в които

ние си тръгнахме.

Нямаше нито сълзи,

нямаше даже тъга.

Ние просто се срещнахме

и любовта ни

не беше любов,

любовта ни, тя беше

раздяла.

Любовта ни бе среща —

единствена среща

с два пътя,

единия водеше много далече.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.